OBČINA ILIRSKA BISTRICA

Urad župana

Bazoviška 14

6250 Ilirska Bistrica

Številka: 478-56/2021

Datum: 18.06.2021

Na podlagi 29. člena Statuta Občine Ilirska Bistrica (Ur. list RS, št. 189/20), izdajam naslednji

**S K L E P**

I.

V razpisu javne dražbe za prodajo deleža do ½ na nepremičninah parc. št. 1231/1 in 1232 obe k.o. Podgrad v solasti Občine Ilirska Bistrica se spremeni čas izvedbe javne dražbe, zato se spremeni 6. točka razpisa javne dražbe tako, da se pravilno glasi:

1. Javna dražba bo potekala v sredo**, 16.7.2021, ob 13.00 uri**, v prostorih sejne sobe Občine Ilirska Bistrica (Bazoviška cesta 14, 6250 Ilirska Bistrica). Ponudniki morajo osebno ali priporočeno po pošti na Občino Ilirska Bistrica, Bazoviška cesta 14, 6250 Ilirska Bistrica, posredovati prijavo za udeležbo na dražbi v zaprti ovojnici s pripisom »NE ODPIRAJ, JAVNA DRAŽBA ZEMLJIŠČ k.o. PODGRAD«. Prijava ter potrebna dokazila (pod 8. točko) morajo prispeti v sprejemno pisarno Občine Ilirska Bistrica, najkasneje do dne 02.07.2021, do 12.00 ure (osebno v sprejemni pisarni ali pa morajo do tedaj prispeti v sprejemno pisarno po pošti).

II.

Vsa ostala določila razpisa javne dražbe ostanejo nespremenjena.

III.

Ta sklep stopi v veljavo takoj.

**Obrazložitev**

Na podlagi sprejetega sklepa občinskega sveta Občine Ilirska Bistrica je bila objavljena javna dražba za prodajo deležev na nepremičninah navedenih v izreku sklepa. Zaradi nezmožnosti udeležbe zastopnika enega izmed interesentov za nakup deležev na javni dražbi dne 07.07.2021 se javna dražba prestavi na dan 16.07.2021 ob 13.00 uri.

Ta sklep stopi v veljavo takoj in se objavi na spletni strani Občine Ilirska Bistrica.

**Občina Ilirska Bistrica**

**Župan**

**Emil Rojc l.r.**

**VROČENO:**

* Interesentom za nakup